SET ร่วงกว่า 10 จุด หลังกังวลปัญหาหนี้กรีซ กูรูให้แนวรับ 1,478 จุด
SET ร่วงแรงกว่า 10 จุด โดย ณ เวลา 10.38 น. อยู่ที่ระดับ 1,483.18 จุด ลดลง 12.87 จุด หรือ 0.86% มูลค่าการซื้อขาย 9.57 พันล้านบาท ทั้งนี้บล.เมย์แบงก์ กิมเอ็ง (ประเทศไทย) มองว่าเป็นการปรับตัวลงตามตลาดภูมิภาค หลังกังวลปัญหาหนี้กรีซ
2 มิ.ย. 2558

ผู้สื่อข่าวรายงานว่า ตลาดหุ้นไทยดัชนี SET ณ เวลา 10.38 น. อยู่ที่ระดับ 1,483.18 จุด ลดลง 12.87 จุด หรือ 0.86% มูลค่าการซื้อขาย 9.57 พันล้านบาท
ทั้งนี้ SET ร่วงกว่า 10 จุด ตามทิศทางตลาดหุ้นภูมิภาคที่ยังกังวลต่อปัญหาหนี้ของกรีซ ที่ใกล้จะครบกำหนดชำระในเดือนมิ.ย.นี้ ขณะที่มีแรงขายนำออกมาในหุ้นขนาดใหญ่กลุ่มแบงก์ และพลังงาน กดดันการลงทุนด้วย
โดยนายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยเช้านี้ปรับตัวลงกว่า 10 จุด เป็นไปตามตลาดหุ้นอื่นในภูมิภาคเอเชียที่ต่างปรับตัวลงกัน เนื่องจากมีความกังวลกรีซที่ยังไม่สามารถบรรลุข้อตกลงกับเจ้าหนี้ได้ เพราะกรีซจะมีครบกำหนดชำระหนี้ในวันศุกร์นี้ 300 ล้านยูโร และทั้งเดือนนี้คิดเป็นเงินที่ต้องชำระหนี้ประมาณ 1,600 ล้านยูโร
พร้อมให้แนวรับไว้ที่ 1,478-1,485 จุด ส่วนแนวต้านให้ไว้ที่ 1,500 จุด